Na području ZDŽ, na teritoriju općine Olovo, jučer se dogodio incident u kojem je ugrožena sigurnost vršiteljice dužnosti glavnog tužitelja Gordane Tadić, kao i osoba iz njene pratnje i osiguranja.

Nepoznati vozač i vozilo, krećući se velikom brzinom, ostvarilo je kontakt s policijskim vozilom MUP-a ZDŽ-a koje se nalazilo u pratnji vozila Tužiteljstva BiH, nakon čega se nastavilo kretati prema vozilu u kojem se nalazila v. d. glavnog tužitelja, te je samo brzom reakcijom vozača izbjegnut sudar.

Nepoznato vozilo udaljilo se velikom brzinom s mjesta događaja.

O incidentu je informiran dežurni tužitelj Tužiteljstva BiH te policijske agencije intenzivno tragaju za vozačem i vozilom koji su prouzrokovali nesreću.

Podsjetimo, u BiH se ponovno bira glavni tužitelj stoga je situacija posebno napeta. Na natječaj za mjesto glavnog tužitelja u Tužiteljstvu BiH prijavilo se deset kandidata. Na poziciju glavnog državnog tužitelja bošnjačke stranke nastoje instalirati bošnjačkog kandidata, a kao glavni adut za to naveli su kako ni na jednoj od triju vodećih pozicija na razini države nema nijednog Bošnjaka, piše Grude.com